כפר ג'מאל

כפר ג'מאל (בערבית: كفر جمّال) הוא עיירה פלסטינית בנפת טולכרם במערב השומרון. הכפר ממוקם בערך באמצע הדרך בין קלקיליה לטולכרם, ומתגוררים בו כ-3,000 תושבים. הכפר הוא חקלאי ברובו, מגדל בעיקר גידולי זיתים והדרים. כפר ג'אמל נמצא בגובה 257 מטר, וגובל בפלמיה במערב, כפר זיבאד במזרח, ג'יוס בדרום וכפר סור בצפון.

 היסטוריה 
בסקר ארכאולוגי שנערך בשוליו הדרומיים של הכפר לאחר מלחמת ששת הימים, נמצאו חרסים מהתקופה הפרסית, ההלניסטית, הרומית-ביזנטית, ימי הביניים והתקופה העות'מאנית. בכפר נמצאה קרמיקה מהתקופה הביזנטית.

בסוף המאה ה-16 התקיימו בכפר 17 משפחות ו-13 רווקים – כולם מוסלמים. תושבי הכפר שילמו שיעור מס קבוע של 33.3% על מוצרים חקלאיים שונים הכוללים חיטה, שעורה, גידולי קיץ, עצי זית, עזים וכוורות, בנוסף על הכנסות מזדמנות. בסך הכל תושבי הכפר שילמו כ-11,074 אקצ'ות.Hütteroth and Abdulfattah, 1977, p. 140

במפקד האוכלוסין של ארץ ישראל בשנת 1922 שערכו שלטונות המנדט הבריטי, מנתה אוכלוסיית כפר ג'מאל 396 מוסלמים.Barron, 1923, Table XI, Sub-district of Tulkarm, p. 28 מספר זה גדל במפקד 1931 ל-499 תושבים - נוצרי אחד ו-498 מוסלמים. בהכפר כלל כ-109 בתים.Mills, 1932, p.55

בימי הגירוש מתל אביב, התיישבו משפחת שלוש (37 נפשות) ועוד 115 יהודים בכפר ג'מאל. תושבי הכפר התייחסו לאורחיהם בכבוד, התחלקו איתם במי הבארות שהוסתרו מהשלטונות העות'מאנים, וכשאימו של יוסף אליהו שלוש נפטרה, היא נקברה בשטח הכפר וכל תושביו השתתפו בהלוויה.יוסף אליהו שלוש, פרשת חיי, פרקים כ"א-כ"ב

בסקר הכפרים של 1945 אוכלוסיית כפר ג'אמל כללה 690 מוסלמים.Government of Palestine, Department of Statistics, 1945, p. 21 שטח הכפר התפרס על 14,945 דונם. מתוך שטח זה, 1,702 דונם היו מטעים ואדמות להשקיה, 4,451 שימשו לדגנים, ואילו 19 דונם היו אדמות בנויות.

בשנת 1961 אוכלוסיית כפר ג'מאל כללה 1,041 תושבים.

קישורים חיצוניים

 הערות שוליים 

קטגוריה:נפת טולכרם